Ezért tart 9 hónapig a terhesség! | Babamama
Kísérletek során kiderült, hogy a méhlepény nagysága befolyásolja a terhesség időtartamát. Minél szerteágazóbb a lepény annál rövidebb a terhesség.
Minél szorosabb illetve közvetlenebb a kapcsolat, annál gyorsabb a méhen belüli fejlődés, és annál rövidebb a terhesség, derül ki az angliai Durham és Reading Egyetemeken végzett kutatásokból.
Az emberi lepény nem olyan összetett, mint például a kutyáké vagy a leopárdoké, ennek következtében az emberi terhesség viszonylag hosszú. Százkilenc emlős fajt vizsgálva kiderült, hogy egyes fajoknak igen szerteágazó a lepénye, így a nagyobb felületen több tápanyag jut az anyából magzatába.
„Kiderült, hogy nem kell közvetlen kapcsolat az anyai vérrel ahhoz, hogy nagyon gyors legyen a növekedés, elég az is, hogy az anyai vér nagy felületen tudja tápanyagait átjuttatni a magzatba. Emberek esetében ujjszerű nyúlványok biztosítják a relatíve szegényes kapcsolatot az anyai szövetek és a magzat között, míg leopárdok esetében, például igen szerteágazó, nagy felületű biztosítja a magzatok tápanyagellátását.” magyarázza a szerző.